钦定古今图书集成/明伦汇编/官常典/第338卷 > 时事第二纂
## 钦定古今图书集成/明伦汇编/官常典/第338卷 > 时事第二纂

或问曰：“州牧刺史、监察御史，三制孰优？”曰：“时制而已。”
曰：“天下不既定其牧乎？”曰：“古诸侯建家国，世位权柄
存焉。于时置诸侯之贤者以牧，总其纪纲而已，不统
其政，不御其民。今郡县无常，权轻不固，而州牧秉其
权重，势异于古，非所以彊干弱枝也，而无益治民之
实，监察御史斯可也。若权时之宜，则异论也。”